Žižka kom antagelig fra en sør-böhmisk landadelsfamilie. Fødselsåret 1360 er omdiskutert, andre kilder antyder ca. 1376, og at Žižka ville vært for gammel for bedriftene hvis han var født rundt 1360. Hans tidlige liv er ikke godt dokumentert, men det hevdes at han var i tjeneste hos den böhmiske kongen Wenzel. I 1410 deltok han som leiesoldat i slaget ved Tannenberg på Vladislav II Jagello av Polens side, etter å ha blitt avvist av motparten.